Document ID: 32006D0594

ODLOČBA KOMISIJE
z dne 4. avgusta 2006
o določitvi okvirne dodelitve odobritev za prevzem obveznosti po državah članicah za konvergenčni cilj za obdobje 2007-2013
(notificirano pod dokumentarno številko C(2006) 3474)
(2006/594/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1), in zlasti člena 18(2) Uredbe,
ob upoštevanju naslednjega:
(1)
V skladu s točko (a) člena 3(2) Uredbe (ES) št. 1083/2006 je namen konvergenčnega cilja pospešiti približevanje najmanj razvitih držav članic in regij.
(2)
V skladu s točko (a) člena 4(1) Uredbe (ES) št. 1083/2006 Evropski sklad za regionalni razvoj, Evropski socialni sklad in Kohezijski sklad (v nadaljnjem besedilu „skladi“) prispevajo k doseganju ciljev iz točke (a) člena 3(2) navedene uredbe.
(3)
V skladu s tretjim pododstavkom člena 18(1) Uredbe (ES) št. 1083/2006 se razčlenitev razpoložljivih sredstev za prevzem obveznosti skladov znatno osredotoča na regije iz konvergenčnega cilja.
(4)
V skladu s členom 19 Uredbe (ES) št. 1083/2006 se 81,54 % razpoložljivih sredstev za prevzem obveznosti Skladov za obdobje 2007 do 2013 dodeli konvergenčnemu cilju, vključno z 4,99 % za prehodno in posebno podporo iz člena 8(1), 23,22 % za financiranje iz člena 5(2) in 1,29 % za prehodno in posebno podporo iz člena 8(3) navedene uredbe.
(5)
Pripraviti je treba okvirno razčlenitev sredstev, ki se dodelijo konvergenčnemu cilju, po državah članicah. V skladu s členom 18(2) Uredbe (ES) št. 1083/2006 mora to potekati v skladu z merili in metodologijo iz Priloge II Uredbe (ES) št. 1083/2006.
(6)
Prva in druga točka Priloge II Uredbe (ES) št. 1083/2006 določata metodo za dodelitev razpoložljivih sredstev regijam, upravičenim do podpore iz konvergenčnega cilja, oziroma državam članicam, upravičenim do podpore iz Kohezijskega sklada.
(7)
Točki 6(a) in 6(c) Priloge II Uredbe (ES) št. 1083/2006 uvajata metodo za določitev dodelitev na podlagi prehodnih podpor iz odstavka 1 oziroma 3 člena 8 navedene uredbe.
(8)
Točka 7 Priloge II Uredbe (ES) št. 1083/2006 določa najvišjo stopnjo prenosa sredstev iz skladov v vsako posamezno državo članico.
(9)
Točke 12 do 31 Priloge II Uredbe (ES) št. 1083/2006 določajo zneske za nekatere posebne primere za obdobje 2007 do 2013.
(10)
V skladu s Točko 24 Uredbe Sveta (ES) št. 1083/2006 je 0,25 % razpoložljivih sredstev za prevzem obveznosti Skladov za obdobje 2007 do 2013 namenjenih financiranju tehnične pomoči na pobudo Komisije; okvirna dodelitev po državah članicah zato ne sme vključevati zneska, ki ustreza tehnični pomoči -
SPREJELA NASLEDNJO ODLOČBO:
Člen 1
Okvirni zneski odobritev za prevzem obveznosti po državah članicah za regije, upravičene do financiranja iz strukturnih skladov na podlagi konvergenčnega cilja, kakor je navedeno v členu 5(1) Uredbe (ES) št. 1083/2006, vključno z dodatnimi zneski, določenimi v Prilogi II navedene uredbe, so navedeni v razpredelnici 1 Priloge I.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge I.
Člen 2
Okvirni zneski odobritev za prevzem obveznosti po državah članicah za prehodno in posebno podporo iz strukturnih skladov na podlagi konvergenčnega cilja, kakor je navedeno v členu 8(1) Uredbe (ES) št. 1083/2006, vključno z dodatnimi zneski, določenimi v Prilogi II navedene uredbe, so navedeni v razpredelnici 1 Priloge II.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge II.
Člen 3
Okvirni zneski odobritev za prevzem obveznosti po državah članicah za države članice, upravičene do podpore iz Kohezijskega sklada na podlagi konvergenčnega cilja, kakor je navedeno v členu 5(2) Uredbe (ES) št. 1083/2006, so navedeni v razpredelnici 1 Priloge III.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge III.
Člen 4
Okvirni zneski odobritev za prevzem obveznosti po državah članicah za države članice, upravičene do posebne in prehodne podpore iz Kohezijskega sklada na podlagi konvergenčnega cilja, kakor je navedeno v členu 8(3) Uredbe (ES) št. 1083/2006, so navedeni v razpredelnici 1 Priloge IV.
Letna razčlenitev odobritev za prevzem obveznosti iz prejšnjega odstavka po državah članicah je navedena v razpredelnici 2 Priloge IV.
Člen 5
Ta odločba je naslovljena na države članice.
V Bruslju, 4. avgusta 2006

Labels: 2
15
19